ประกาศรางวัลพูลิตเซอร์ผ่านยูทูบ
เมื่อ 4 พ.ค. นางดานา คาเนดี คณะกรรมการบริหารด้านการมอบรางวัลพูลิตเซอร์ ประกาศผู้ชนะรางวัลพูลิตเซอร์ รางวัลทรงเกียรติสูงสุดสำหรับสื่อสารมวลชนชาวอเมริกัน ประจำปี 2020 สาขาต่างๆ จากห้องนั่งเล่นของบ้านของนางดานา ผ่านการถ่ายทอดช่องยูทูบ แทนการจัดพิธีที่มหาวิทยาลัยโคลัมเบียในนครนิวยอร์ก หลังต้องเลื่อนการประกาศออกไป 2 สัปดาห์ เนื่องจากผู้สื่อข่าวบางคนในคณะกรรมการ 18 ท่าน วุ่นวายกับการนำเสนอข่าวสถานการณ์การแพร่ระบาดของเชื้อไวรัสโควิด-19รางวัลพูลิตเซอร์ปีนี้ หนังสือพิมพ์ เดอะ นิวยอร์ก ไทมส์ เป็นสื่อที่คว้ารางวัลมากที่สุด 3 รางวัล ทั้งข่าวการตรวจสอบล้วงลึกวงการแท็กซี่ในนครนิวยอร์ก รวมทั้งรางวัลข่าวต่างประเทศจากเรื่องราวหลายตอนเกี่ยวกับรัฐบาลของประธานาธิบดีวลาดิเมียร์ ปูติน แห่งรัสเซีย ขณะที่สำนักข่าวรอยเตอร์คว้ารางวัลภาพข่าวทันเหตุการณ์ยอดเยี่ยมจากการชุมนุมประท้วงในฮ่องกง และเป็นครั้งแรกที่คณะกรรมการมอบรางวัลการรายงานข่าวทางเสียงให้แก่รายการสถานีวิทยุ ดีส อเมริกัน ไลฟ์ รวมถึงนักข่าวจากลอสแอนเจลิส ไทมส์ และไวซ์ นิวส์ กับเรื่องราวการตรวจสอบนโยบายเกี่ยวกับเม็กซิโกของรัฐบาลสหรัฐฯที่ทำให้ผู้ลี้ภัยชาวเม็กซิกันหลายหมื่นคนตกค้างที่ชายแดนภาคใต้ติดกับเม็กซิโก.
นางดานา คาเนดี คณะกรรมการบริหารด้านการมอบรางวัลพูลิตเซอร์ ประกาศผู้ชนะรางวัลพูลิตเซอร์ รางวัลทรงเกียรติสูงสุดสำหรับสื่อสารมวลชนชาวอเมริกัน ประจำปี 2020 สาขาต่างๆ
รางวัลพูลิตเซอร์,Pulitzer Prizes,รางวัล Pulitzer,เดอะ นิวยอร์ก ไทมส์,พูลิตเซอร์ 2020,รางวัลสื่อ,ข่าววันนี้